ছোট্ট কৃষভিকে বেদম মার পরিচারিকার!

কলকাতা: টলিউড (Tollywood) অভিনেতা তথা বিধায়ক কাঞ্চন মল্লিক (Kanchan Mullick) এবং অভিনেত্রী শ্রীময়ী চট্টরাজের (Sreemoyee Chattaraj) ছোট্ট কন্যা কৃষ্ভিকে নির্যাতনের অভিযোগ উঠল বাড়িরই এক পরিচারিকার বিরুদ্ধে। সিসিটিভি ফুটেজে ধরা পড়েছে সেই চাঞ্চল্যকর দৃশ্য। ঘটনার পর তীব্র ক্ষোভ প্রকাশ করেছেন শ্রীময়ী।

ঘটনাটি ঘটে প্রায় এক মাস আগে। বিপত্তারিণী পুজোর দিন শ্রীময়ী বাড়িতে ছিলেন না। দিদার তত্ত্বাবধানে ছিল ছোট্ট কৃষ্ভি। সেই সময় বাড়ির পরিচারিকাই নাকি শিশুটিকে বেধড়ক মারধর করে। পরে সিসিটিভি ফুটেজে সেই ছবি চোখে পড়তেই আঁতকে ওঠেন শ্রীময়ী।

আরও পড়ুন: শাহরুখের মন্নতে আশ্রয় নিল পথকুকুর!

অভিনেত্রীর বক্তব্য, “এটা শুধু আমার পরিবারের ঘটনা নয়, যে কোনও বাড়িতেই ঘটতে পারে। আমরা অনেকেই কাজের প্রয়োজনে বাচ্চা বা বয়স্ক মানুষদের আয়ার কাছে রেখে বাইরে যাই। কিন্তু আয়া সেন্টারগুলো প্রয়োজনীয় দায়িত্ব নেয় না। পরিষ্কার-পরিচ্ছন্নতার অভাব, অতিরিক্ত মোবাইল ব্যবহার—এসব সমস্যার মুখে পড়তে হয়।”

এই ঘটনার পর থেকেই কৃষ্ভির নিরাপত্তা নিয়ে যথেষ্ট সতর্ক হয়েছেন কাঞ্চন–শ্রীময়ী। একইসঙ্গে, অন্য অভিভাবকদেরও সতর্ক থাকার পরামর্শ দিয়েছেন তাঁরা।